આજે વિશ્વભરના જૈન સમાજ માટે ઐતિહાસિક ઘડી રહી હતી. જૈન સમાજના સુવર્ણ પુષ્ઠ પર ઇતિહાસ રચાયો છે. સમગ્ર વિશ્વના 1008 જૈન મંદિરોમાં સામૂહિક અભિષેકનો મંત્રોચ્ચાર એક સમયે ગુંજી ઉઠયો હતો. સિધ્ધાંત મહોદધિ સૂરી પ્રેમ સ્વર્ગારોહણ અર્ધસતાબ્દી દિન અંતર્ગત આજે અમેરીકા, યુરોપ, આફ્રિકા, આેસ્ટ્રેલીયા, ન્યુઝીલેન્ડ સહિત ભારતભરના 1000થી અધિક જિનાલયોમાં સામૂહિક મહા અભિષેક ઉત્સવ યોજાયો હતો. સવારે 7થી 8 એક કલાક અભિષેક ભિક્તગીત સભર, શંખનાદ, ઘંટનાદ તથા વિશિષ્ટ આૈષધીયુકત આ સુવર્ણ અવસરે શ્રાવકો ઉમટ્યા હતાં. ખાસ તૈયાર થયેલી 108થી વધુ આૈષધી દ્વારા સામૂહિક અભિષેક થયો હતો. જૈનાચાર્ય રત્નસુંદર સૂરીજીની નિશ્રામાં અમદાવાદ ખાતે આૈષધી અભિમંત્રણ વિધાન કરવામાં આવ્યું હતું. આ વિધાન સમયે 200થી વધુ સાધ્વી-સાધ્વીજી ભગવંતોની નિશ્રા રહી હતી.